DITTO จับมือ TEAMG คว้างานสร้างสวนสัตว์เฟส 1 มูลค่า 5 พันล้าน
DITTO ร่วมลงนาม TEAMG สัญญาจ้างโครงการก่อสร้างสวนสัตว์แห่งใหม่ระยะที่ 1 คลองหกเฟสแรก มูลค่า 5.4 พันล้านบาท บนเนื้อที่ 300 ไร่ ระยะเวลาก่อสร้าง รวมทั้งสิ้น 900 วัน
DITTO ร่วมลงนาม TEAMG สัญญาจ้างโครงการก่อสร้างสวนสัตว์แห่งใหม่ระยะที่ 1 คลองหกเฟสแรก มูลค่า 5.4 พันล้านบาท บนเนื้อที่ 300 ไร่ ระยะเวลาก่อสร้าง รวมทั้งสิ้น 900 วัน
17 เม.ย. 2566

ผู้สื่อข่าวรายงานว่า กิจการค้าร่วมอาร์เอสดีที โดย บริษัท ดิทโต้ (ประเทศไทย) จำกัด (มหาชน) หรือ DITTO, บริษัท สยาม ทีซี เทคโนโลยี จำกัด และบริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG
นำโดย นางสาวมัทณา วิเชียรแก้วมณี กรรมการ บริษัท สยาม ทีซี เทคโนโลยี จำกัด และ นายอรรถพร ศรีเหรัญ ผู้อำนวยการองค์การสวนสัตว์แห่งประเทศไทย เป็นตัวแทนในพิธีลงนามในสัญญาจ้างโครงการก่อสร้างสวนสัตว์แห่งใหม่ระยะที่ 1 คลองหก โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และผู้แทนจากองค์กรต่อต้านคอร์รัปชัน (ประเทศไทย) ร่วมเป็นสักขีพยาน ณ องค์การสวนสัตว์แห่งประเทศไทย เมื่อวันที่ 12 เมษายน 2566
สำหรับโครงการสวนสัตว์แห่งใหม่ระยะที่ 1 มีมูลค่ารวม 5,354 ล้านบาท โดยมีสัดส่วน ดังนี้ DITTO สัดส่วน 30% มูลค่ากว่า 1,606 ล้านบาท และ บริษัท สยาม ทีซี เทคโนโลยี จำกัด เป็นบริษัทย่อยสัดส่วน 29% มูลค่ากว่า 1,552 ล้านบาท และบริษัท TEAMG สัดส่วน 10% มูลค่ากว่า 535 ล้านบาท ส่วนที่เหลือกระจายไปยังพันธมิตรธุรกิจอื่นๆ  ระยะเวลาก่อสร้าง รวมทั้งสิ้น 900 วัน